**Приложение № 1**

**към Заповед № МДР-ПП-02-4 от 01.08.2017 г.**

**Условия за кандидатстване**

**с проектни предложения за предоставяне на безвъзмездна финансова помощ**

**по процедура BG14MFOP001-3.003**

**„Събиране на данни по Национална програма за събиране и управление на данни от сектор Рибарство 2017-2019 г.“,**

**Програма за морско дело и рибарство 2014-2020**

**Съдържание**

[1. Наименование на програма 3](#_Toc469308913)

[2. Наименование на приоритетната ос: 3](#_Toc469308914)

[3. Наименование на процедурата: 3](#_Toc469308915)

[4. Измерения по кодове: 3](#_Toc469308916)

[5. Териториален обхват: 3](#_Toc469308917)

[6. Цели на предоставяната безвъзмездна финансова помощ по процедурата и очаквани резултати: 4](#_Toc469308918)

[7. Индикатори 4](#_Toc469308919)

[8. Общ размер на безвъзмездната финансова помощ по процедурата: 5](#_Toc469308920)

[9. Минимален (ако е приложимо) и максимален размер на безвъзмездната финансова помощ за конкретен проект: 5](#_Toc469308921)

[10. Процент на съфинансиране: 5](#_Toc469308922)

[Процент на съфинансиране от ЕФМДР – 80% 5](#_Toc469308923)

[Процент на съфинансиране от националния бюджет – 20% 5](#_Toc469308924)

[11. Допустими кандидати: 5](#_Toc469308925)

[12. Допустими партньори (ако е приложимо): 6](#_Toc469308926)

[14.1. Допустими разходи 7](#_Toc469308927)

[14.2. Недопустими разходи 9](#_Toc469308928)

[15. Допустими целеви групи (ако е приложимо): 10](#_Toc469308929)

[16. Приложим режим на минимални/държавни помощи (ако е приложимо): 10](#_Toc469308930)

[17. Хоризонтални политики: 11](#_Toc469308931)

[18. Минимален и максимален срок за изпълнение на проекта (ако е приложимо): 11](#_Toc469308932)

[19. Ред за оценяване на концепциите за проектни предложения: 11](#_Toc469308933)

[20. Критерии и методика за оценка на концепциите за проектни предложения: 11](#_Toc469308934)

[22. Критерии и методика за оценка на проектните предложения: 12](#_Toc469308935)

[24. Списък на документите, които се подават на етап кандидатстване: 14](#_Toc469308936)

[25. Краен срок за подаване на проектните предложения: 15](#_Toc469308937)

[26. Адрес за подаване на проектните предложения/концепциите за проектни предложения: 16](#_Toc469308938)

[27. Допълнителна информация: 16](#_Toc469308939)

[28. Приложения към Условията за кандидатстване: 17](#_Toc469308940)

**1. Наименование на програмата:**

Програма за морско дело и рибарство 2014-2020 г.

**2. Наименование на приоритетната ос:**

Приоритет на Съюза 3 „Насърчаване на изпълнението на Общата политика в областта на рибарството (ОПОР)“.

**3. Наименование на процедурата:**

Мярка 3.2 „Събиране на данни по Национална програма за събиране и управление на данни от сектор Рибарство 2017-2019 г.“

**4. Измерения по кодове:**

Измерение 1 – Област на интервенция:

119 Инвестиции в институционален капацитет и в ефективността на публичните администрации и публичните служби на национално, регионално и местно равнище с цел осъществяването на реформи и постигането на по-добро регулиране и добро управление

Измерение 2 – Форма на финансиране:

01 Безвъзмездни средства

Измерение 3 – Тип на територията:

07 Не се прилага

Измерение 4 – Механизми за териториално изпълнение:

07 Не се прилага

**5. Териториален обхват:**

Проектите по процедурата следва да бъдат изпълнени на територията на Република България и държави членки на ЕС.

*Допускат се и ограничени дейности в рамките на проектите, осъществявани на територията на държавите членки на ЕС.*

**6. Цели на предоставяната безвъзмездна финансова помощ по процедурата и очаквани резултати:**

Прилагането на мярка 3.2 „Събиране на данни по Национална програма за събиране и управление на данни от сектор Рибарство 2017-2019 г.“ ще допринесе за постигане на специфичната цел „Подобряването и предоставянето на научни знания, както и подобряване на събирането и управлението на данни” от Приоритет 3 на Съюза в рамките на ЕФМДР: Насърчаване на изпълнението на ОПОР.

Чрез прилагането на мярката ще се подпомогне събирането, управлението и използването на първични биологични, технически, екологични и социално-икономически данни в рамките на Националната програма за събиране, управление и използване на данни в сектор Рибарство 2017-2019 г., даващи възможност за оценка на:

- състоянието на експлоатираните морски биологични ресурси;

- нивото на риболов, оценка на изхвърлянията от риболов и въздействието, което риболовните дейности оказват върху морските биологични ресурси и морските екосистеми;

- социално-икономическите резултати на сектора на рибарството, сектора на аквакултурите и преработвателния сектор във и извън рамките на Съюза.

Изпълнението на дейностите по тази мярка ще допринесе за предоставяне на надеждни данни, които да бъдат в основата на качествена оценка на въздействието на риболовните дейности върху морските екосистеми, развитието на сектора на аквакултурите и рибопреработвателната промишленост, а това от своя страна ще доведе до опазване на живите водни ресурси и тяхната устойчива експлоатация, прилагайки щадящият екосистемите подход за управление на рибните ресурси.

**7. Индикатори**

- Брой на проектите за подпомагане на събирането, управлението и използването на данни;

- Увеличение на процента на изпълнение на исканията за данни.

**8. Общ размер на безвъзмездната финансова помощ по процедурата:**

Общият размер на безвъзмездната финансова помощ по мярка 3.2 „Събиране на данни по Национална програма за събиране и управление на данни от сектор Рибарство 2017-2019 г.“ е както следва:

|  |  |  |
| --- | --- | --- |
| **Общ размер на безвъзмездната финансова помощ** | **Средства от Европейския фонд за морско дело и рибарство** | **Национално съфинансиране** |
| 7 190 398,11 лв. | 5 752 318,49 лв. | 1 438 079,62 лв. |

**9. Минимален (ако е приложимо) и максимален размер на безвъзмездната финансова помощ за конкретен проект:**

Финансовата помощ по реда на тази мярка е безвъзмездна, предоставя се в рамките на определения бюджет за мярката в ПМДР 2014-2020 г. и е в размер до 100 на сто от общите допустими разходи за дейности.

Минимален размер на безвъзмездната финансова помощ не е приложим.

Максимален размер на безвъзмездната финансова помощ не е приложим.

**10. Процент на съфинансиране:**

Безвъзмездната финансова помощ е в размер до 100 на сто от размера на одобрените и реално извършените разходи, от които 80 на сто са осигурени от ЕФМДР и 20 на сто от държавния бюджет на Република България.

Процент на съфинансиране от ЕФМДР – 80%.

Процент на съфинансиране от националния бюджет – 20%.

**11. Допустими кандидати:**

Съгласно ПМДР 2014-2020, конкретен бенефициер по настоящата процедура е Изпълнителна агенция по рибарство и аквакултури (ИАРА), с ЕИК/Булстат 000649519. ИАРА, може да получи безвъзмездна финансова помощ за изпълнение на посочените в т. 13 от настоящите Условия за кандидатстване дейности. ИАРА като кандидат, съответно бенефициер се явява възложител по смисъла на Закона за обществените поръчки (ЗОП) и при избора на изпълнители за дейностите за услуги и/или стоки по настоящата мярка е длъжна да прилага правилата на ЗОП.

Процедурата чрез директно предоставяне на конкретен бенефициер се осъществява съгласно разпоредбите на Раздел III Директно предоставяне на безвъзмездна финансова помощ от Закона за управление на средствата от ЕС (ЗУСЕСИФ) и чл. 5, ал. 1 и чл. 23-25 от ПМС № 162/05.07.2016 г. за определяне на детайлни правила за предоставяне на безвъзмездна финансова помощ по програмите, финансирани от Европейските структурни и инвестиционни фондове за периода 2014-2020 г. като:

- Ръководителят на управляващия орган на програмата утвърждава при условията и по реда на чл. 26, ал. 1, 3 и 5 от ЗУСЕСИФ насоки и/или друг документ, определящи условията за кандидатстване и условията за изпълнение на одобрените проекти;

- Поканата за участие в процедура чрез директно предоставяне се изпраща на конкретния бенефициер заедно с документите по чл. 5, ал. 1 от ПМС № 162/05.07.2016 г. и се публикува в Информационната система за управление и наблюдение ИСУН 2020 и на интернет страницата на програмата;

- Оценката на проектното предложение се извършва по ред, определен в документите по чл. 5, ал. 1, т. 1 от ПМС № 162/05.07.2016 г.;

- По настоящата мярка оценяването на проектно предложение се извършва в срок до три месеца от датата на подаването му;

- При наличие на положителен резултат от оценяването ръководителят на Управляващия орган в едноседмичен срок от приключване на оценяването взема решение за предоставяне на безвъзмездна финансова помощ, което се обективира в административен договор с бенефициера.

Кандидатът по процедурата чрез директно предоставяне безвъзмездна финансова помощ на конкретен бенефициер трябва да е директно отговорен за изпълнението на дейностите по проекта - да разполага с необходимия административен, финансов и оперативен капацитет, който гарантира успешното изпълнение на дейностите по проекта.

**12. Допустими партньори (ако е приложимо):**

По настоящата процедура чрез директно предоставяне на безвъзмездна финансова помощ не се допуска участието на партньори.

**13. Дейности, допустими за финансиране:**

Подпомагането по настоящата мярка допринася за постигането на специфичните цели по приоритета на Съюза, предвиден в член 6, параграф 3, буква а) на Регламент (ЕС) № 508/2014.

ЕФМДР подпомага събирането, управлението и използването на данни, предвидени в член 25, параграфи 1 и 2 от Регламент (ЕС) № 1380/2013 и допълнително конкретизирани в Регламент (ЕС) 2017/1004 на Европейския парламент и на Съвета от 17 май 2017 година за установяване на рамка на Съюза за събиране, управление и използване на данни в сектора на рибарството и за подкрепа при изготвянето на научни становища във връзка с общата политика в областта на рибарството, и за отмяна на Регламент (ЕО) № 199/2008 на Съвета, Решение за изпълнение (ЕС) 2019/909 на Комисията от 18 февруари 2019 година за съставяне на списъка на задължителните научни изследвания и праговите стойности за целите на многогодишната програма на Съюза за събиране и управление на данни от секторите на рибарството и аквакултурите, Делегирано решение (ЕС) 2019/910 на Комисията от 13 март 2019 година за утвърждаване на многогодишната програма на Съюза за събиране и управление на биологични, екологични, технически и социално-икономически данни в секторите на рибарството и аквакултурите, Делегирано решение (ЕС) 2021/1167 на Комисията от 27 април 2021 година за утвърждаване на многогодишната програма на Съюза за събиране и управление на биологични, екологични, технически и социално-икономически данни в секторите на рибарството и аквакултурите от 2022 г. нататък и Решение за изпълнение (ЕС) 2021/1168 на Комисията от 27 април 2021 година за утвърждаване на списъка на задължителните научни изследвания в открито море и праговите стойности в рамките на многогодишната програма на Съюза за събиране и управление на данни в секторите на рибарството и аквакултурите от 2022 г. нататък.

Допустими са следните видове дейности:

1. Събиране, управление и използване на данни за целите на научния анализ и изпълнението на ОПОР.

2. Участие на представители на държавите членки и на регионалните органи в регионални срещи за координация, заседания на регионални организации за управление на рибарството, в които Съюзът е договаряща страна или наблюдател, или заседания на международни органи, отговарящи за предоставянето на научни становища.

3. Подобряване на системите за събиране и за управление на данни и извършване на пилотни проучвания с цел подобряване на съществуващите системи за събиране и управление на данни.

4. Дейности, свързани с информация и комуникация на проекта - в съответствие с изискванията на Регламент (ЕС) № 1303/2013, Приложение XII „Информация и комуникация относно подкрепата от фондовете“.

Пълният набор от мерки за информиране и комуникация, които конкретният бенефициер трябва да прилага при изпълнение на проекти, финансирани от ЕСИФ се съдържа в „Единния наръчник на бенефициера за прилагане на правилата за информация и комуникация" 2014-2020, който може да бъде намерен на интернет страницата: [*https://www.eufunds.bg/bg/taxonomy/term/609*](https://www.eufunds.bg/bg/taxonomy/term/609).

5. Дейности, свързани с организация и управление на проекта.

6. Дейности по извършване на обучения на заинтересованите лица от сектор Рибарство и информиране (информационни кампании) на бранша за текущите разпоредби и изисквания по програмата за събиране на данни.

7. Модернизация на софтуера за събирането на данни.

Кандидатът е пряко отговорен за управлението на проекта и осигуряването на качественото изпълнение на заложените в него дейности. Задълженията на лицата, пряко ангажирани с дейности по изпълнението и/или управлението на проекта, трябва недвусмислено да произтичат от дейностите по проектното предложение. Изискванията, на които трябва да отговарят членовете на екипа за организация, управление и/или изпълнение на проекта с оглед на функциите и задълженията, определени за съответната позиция в екипа, се посочват и описват в т. 9 „Екип“ от Формуляра за кандидатстване.

**14. Категории разходи, допустими за финансиране:**

**14.1. Допустими разходи**

Допустимите разходи следва да са извършени законосъобразно и не трябва да противоречат на правилата, описани в Регламент (ЕС) № 1303/2013 на Европейския парламент и Съвета за определяне на общо приложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета, в Регламент (ЕС) № 508/2014 на Европейския парламент и на Съвета от 15 май 2014 година за Европейския фонд за морско дело и рибарство и за отмяна на регламенти (ЕО) № 2328/2003, (ЕО) № 861/2006, (ЕО) № 1198/2006 и (ЕО) № 791/2007 на Съвета и Регламент (ЕС) № 1255/2011 на Европейския парламент и на Съвета, наричан за краткост „Регламент (ЕС) № 508/2014“, Закона за управление на средствата от Европейските структурни и инвестиционни фондове (ЗУСЕСИФ), Указание № 1/15.02.2016 г. на заместник министър-председателя по европейските фондове и икономическата политика, издадено на основание чл. 7, ал. 3, т. 4 от ЗУСЕССИФ, както и във всички други законови и подзаконови  нормативни актове от приложимото право на Европейския съюз и българското законодателство, както и в настоящите Условия за кандидатстване.

**14.1.1.** За да бъдат допустими разходите по настоящата процедура за предоставяне на безвъзмездна финансова помощ трябва да отговарят на следните условия:

1. Да са за дейности, определени и извършени под отговорността на управляващия орган на ПМДР 2014-2020.

2. Да са извършени от допустими бенефициери.

3. Изборът на изпълнител за реализираните дейности (услуги и/или доставки, и/или строителство) да е извършен в съответствие с приложимото право на Европейския съюз и българското законодателство.

4. За тях да е налична адекватна одитна следа, включително да са спазени разпоредбите за наличност на документите по чл. 140 от Регламент (ЕС) № 1303/2013.

5. Да са отразени в счетоводната документация на бенефициера чрез отделни счетоводни аналитични сметки или в отделна счетоводна система.

6. Да са извършени за продукти и услуги, които са реално доставени и извършени съобразно заложените в административния договор/заповедта за предоставяне на безвъзмездна финансова помощ.

7. Да са извършени в съответствие с принципа на доброто финансово управление в съответствие с чл. 30 на Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012.

8. Да не са финансирани със средства от ЕСИФ или чрез други инструменти на ЕС в съответствие с чл. 65, параграф 11 от Регламент № 1303/2013, както и с други публични средства.

**14.1.2.** Допустими за финансиране са разходи, извършени от кандидата преди подаването на формуляра за кандидатстване по програмата, но не по-рано от 01.01.2014 г. и при условие, че операциите не са изцяло завършени (съгласно чл. 57, ал. 2 от ЗУСЕСИФ).

**14.1.3.** Допустими за финансиране по настоящата процедура са разходи за:

1. Изследване състоянието на запасите от дънни, пелагични видове риби и други водни организми, които са определени за изследване в Работния план по Националната програма за събиране на данни (НПСД), в това число организиране и провеждане на проучвания на море, събиране на проби и тяхната първична обработка на борда, лабораторно изследване на пробите, извършване на статистически анализ.

2. Възлагане провеждането на биологичен мониторинг на уловите на дънни, пелагични видове риби и други водни организми, които са определени за изследване в Работния план по НПСД на научна организация.

3. Научни изследвания за оценка на изхвърлянията при различните риболовни дейности в Черно море.

4. Наемане на кораб за научно-изследователски цели.

5. Разработване на софтуер за съхранение, обработка и предоставяне до крайните потребители на информация от НПСД и разработване на електронна страница за програмата за данни.

6. Организация и участия в семинари, координационни срещи и работни групи свързани с изпълнението на НПСД.

7. Организация и управление на проекта – до 5 % от общите допустими разходи по проекта, в това число възнаграждения на лица, пряко ангажирани с дейности по изпълнението и/или управлението на проекта, включително задължителните социални и здравни осигурителни вноски за сметка на осигурителя, съгласно националното законодателство.

При определянето на разходите за възнаграждения на лица, пряко ангажирани с дейности по изпълнението и/или управлението на проекта, конкретният бенефициер следва да прилага разпоредбите, предвидени за този вид разходи в Постановление № 189/28.07.2016 г. на Министерския съвет за определяне на национални правила за допустимост на разходите по програмите, съфинансирани от Европейските структурни и инвестиционни фондове, за програмен период 2014-2020 г.

По процедурата кандидатът, може да сформира екип за организация, управление и/или изпълнение на проекта, който да се състои от максимум от 5 (пет) члена, сред които:

- Ръководител на проекта;

- Експерти, отговорни за техническото изпълнение на проекта – 2 броя;

- Експерт, отговорен за осъществяването на дейностите, свързани с възлагане на обществени поръчки и сключване на договори – 1 брой;

- Експерт, отговорен за финансовото и счетоводно отчитане и обслужване на проекта – 1 брой.

8. Разходи за извършване на обучения на заинтересованите лица от сектор Рибарство и информиране (информационни кампании) на бранша за текущите разпоредби и изисквания по програмата за събиране на данни.

9. Разходи за модернизация на софтуера за събирането на данни.

10. Проучване на състоянието на любителския риболов (оценка на броя на любителите-риболовци, тяхната риболовна активност, използваните риболовни практики, данни за видовете, обект на риболов, количествени данни за уловите и др.) и дела на улова от любителски риболов спрямо стопанския риболов в Република България, включително провеждане на научни изследвания за въздействието на любителския риболов върху рибните популации и околната среда.

11. Командировки (пътни, дневни и квартирни разходи и разходи за застраховки) в страната и чужбина, свързани с изпълнението на проекта, в съответствие с Наредбата за командировките в страната и с Наредбата за служебни командировки и специализации в чужбина;

12. Информация и комуникация на дейностите по проекта - до 1% от общите допустими разходи по проекта.

**14.2. Недопустими разходи**

Не са допустими разходи за проекти или дейности, които са физически завършени или изцяло осъществени преди подаването на формуляра за кандидатстване от бенефициера, независимо дали всички свързани плащания са извършени от него.

**14.2.1** Не са допустими за финансиране от ЕФМДР:

1. Разходи, финансирани по друга операция, програма или каквато и да е друга финансова схема, произлизаща от националния бюджет, от бюджета на ЕС или от друга донорска програма.

2. Глоби, финансови санкции и разходи за разрешаване на спорове.

3. Комисионите и загубите от курсови разлики при обмяна на чужда валута.

4. Данък върху добавената стойност, освен когато не е възстановим.

5. Закупуване на дълготрайни материални активи.

6. Разходите за гаранции, осигурени от банка или от друга финансова институция, с изключение на разходите по финансови инструменти.

7. Лихви по дългове, с изключение на свързани с безвъзмездна финансова помощ, предоставени под формата на лихвени субсидии или субсидии за гаранционни такси.

8. Субсидиране на лихва по одобрени схеми за държавни помощи и разноските за финансови трансакции.

9. Разходи, които нямат пряка връзка с изпълнението на проекта.

10. Лихви по заеми и лихви по лизинг.

11. Разходи за изграждане на жилищни помещения, както и на сгради, които не са свързани с производствената дейност и изпълнението на проекта.

12. Оперативни разходи, включително разходи по поддръжка.

13. Банкови такси и разходи, свързани с гаранции.

14. Плащане в натура.

**15. Допустими целеви групи (ако е приложимо):**

Не е приложимо.

**16. Приложим режим на минимални/държавни помощи (ако е приложимо):**

**Дейностите по настоящата процедура не представляват държавна помощ.**

Член 8, параграф 2 от Регламент (ЕС) № 508/2014 за Европейския фонд за морско дело и рибарство предвижда дерогация от членове 107, 108 и 109 от ДФЕС. Същите не се прилагат към плащания, извършени от държави членки съгласно и в съответствие с Регламента, които попадат в обхвата на чл.42 ДФЕС.

Членове 107, 108 и 109 от ДФЕС се прилагат когато публичното финансиране надхвърля предвиденото в разпоредбите на Регламент № 508/2014 относно посочените в параграф 2 плащания.

**17. Хоризонтални политики:**

Неприложимо

**18. Минимален и максимален срок за изпълнение на проекта (ако е приложимо):**

Периодът на изпълнение на проекта е от 1 януари 2017 г. до 30 ноември 2023 г.

**19. Ред за оценяване на концепциите за проектни предложения:**

Неприложимо

**20. Критерии и методика за оценка на концепциите за проектни предложения:**

Неприложимо

**21. Ред за оценяване на проектните предложения:**

Оценката на проектното предложение по настоящата процедурата чрез директно предоставяне се извършва от Оценителна комисия, определена със заповед на Ръководителя на Управляващия орган на ПМДР. Проектното предложение се оценява за съответствие с предварително одобрените от Комитета за наблюдение Критерии за подбор на проекти по ПМДР 2014-2020, посочени в т. 22 „Критерии и методика за оценка на проектните предложения“ от настоящите условия и Приложение № 3 към Условията за кандидатстване. Не се допуска въвеждането на допълнителни критерии за оценка или изменение на критериите по време на провеждане на процедурата по оценка на проектното предложение.

В случай на установени по време на оценката нередовности, непълноти и/или несъответствия на документите за кандидатстване, Управляващият орган изпраща на конкретния бенефициер уведомление за установените нередовности, в което задължително се съдържа информация, че неотстраняването на установените нередовности може да доведе до прекратяване на производството по отношение на конкретния бенефициер. Исканията за представяне на допълнителни документи и разяснения ще се изпращат през ИСУН 2020 чрез електронния профил на кандидата като кандидатът ще бъде известяван за посоченото електронно чрез електронния адрес, асоцииран към неговия профил. Срокът за представяне на допълнителни документи/информация е 10 дни. Кандидатът представя допълнителните разяснения и/или документи по електронен път чрез ИСУН 2020. Допълнителна информация може да бъде предоставена само по искане на Оценителната комисия като информацията не следва да съдържа елементи, водещи до подобряване на първоначалното проектно предложение. При непредставяне на изисканата допълнителна информация или разяснения в срок, проектното предложение може да бъде отхвърлено само и единствено на това основание или съответно да получи по-малък брой точки. Всяка информация, предоставена извън официално изисканата от Оценителната комисия, няма да бъде вземана под внимание. Подробно описание на техническия процес, свързан с електронното кандидатстване и представянето на допълнителна информация/документи, е посочено в Ръководството за потребителя за модул „Е-кандидатстване“ в ИСУН 2020[[1]](#footnote-1) (Приложение № 1 към Условията за кандидатстване).

**22. Критерии и методика за оценка на проектните предложения:**

Критериите за подбор се използват, за да се гарантира, че избраните за финансиране проектни предложения подкрепят целите, заложени в ПМДР. В съответствие с чл. 113 от Регламент (ЕС) № 508/2014 и чл. 125 (3) от Регламент (ЕС) № 1303/2013 критериите за подбор са изготвени от УО и одобрени от Комитета за наблюдение на ПМДР (КН) на ПМДР 2014-2020. По този начин се гарантира, че УО на ПМДР има ясни насоки, зададени от КН и извършваният подбор на проектни предложения за финансиране от ЕФМДР е в съответствие с целите на програмата.

На одобрение подлежат единствено проекти в следните направления:

1. Събиране на данни за риболова

2. Събиране на данни за стопанствата за аквакултури

3. Събиране на данни за преработвателната индустрия

4. Годишни доклади

5. Пелагични трални изследвания

6. Дънни трални изследвания

7. Годишни планове

8. Организация и участие в срещи свързани с изпълнението на задълженията по събиране на данни

Тежест при критериите не е установена, тъй като това са дейностите, които трябва да се изпълняват от органите, отговорни за събирането на данни в Република България.

По т.5 Пелагичните трални изследвания, могат да включват и хидроакустични изследвания.

**23. Начин на подаване на проектните предложения/концепциите за проектни предложения:**

Подаването на проектното предложение по настоящата процедура се извършва изцяло по електронен път чрез попълване на уеб базиран формуляр за кандидатстване и подаване на формуляра и придружителните документи чрез **Информационната система за управление и наблюдение (ИСУН 2020),** единствено с използването на Квалифициран електронен подпис (КЕП), чрез модула „Е-кандидатстване“ на следния интернет адрес: [*https://eumis2020.government.bg*](https://eumis2020.government.bg)*.*

Проектното предложение по настоящата процедура се изготвя от кандидата съгласно инструкциите на УО, дадени в Указанията за електронно кандидатстване (Приложение № 1 от Условията за кандидатстване).

**Изискващите се съгласно т. 24 от Условията за кандидатстване придружителни документи** към формуляра за кандидатстване също **се подават изцяло електронно**. Посочените документи се описват в т. 12 и т. 13 от Формуляра преди подаването му. Всички документи се представят на български език без корекции. Документ, чийто оригинал е на чужд език, се представя и в легализиран превод на български език, извършен в съответствие с действащото законодателство.

Проектното предложение се подава електронно чрез ИСУН 2020 като се подписва с КЕП от лице с право да представлява кандидата или упълномощено от него лице. Официалният представител на кандидата няма право да упълномощава други лица да подписват декларациите, тъй като с тях се декларират данни, които деклараторът декларира в лично качество или съответно данни за представляваното от него юридическо лице, като за верността им се носи наказателна отговорност, която също е лична.

При упълномощаване следва да се приложи пълномощно, подписано с КЕП от лице с право да представлява кандидата. От текста на пълномощното следва да става ясно, че лицето с право да представлява кандидата упълномощава пълномощника да подаде от негово име проектното предложение и да подпише с КЕП документите, за които не е изрично отбелязано в т. 24 от Условията, че не могат да се подписват от упълномощени лица, тъй като с тях се декларират данни, за които се носи наказателна отговорност в лично качество.

Проектното предложение е препоръчително да се подава винаги от профила на кандидата, не от друг профил, тъй като впоследствие ще бъде използван именно този профил за комуникация с Управляващия орган и за отстраняване на забелязани неточности по време на оценката на проектните предложения.

По време на етап „Оценка на проектно предложение“ комуникацията с кандидата и редакцията на забелязани неточности по подаденото проектно предложение ще се извършват електронно чрез профила на кандидата в ИСУН 2020, от който е подаден съответния проект, и промени на посочения профил (вкл. промяна на имейл адреса, асоцииран към съответния профил) са недопустими.

До приключване на работата на оценителната комисия кандидатът има възможност да оттегли своето проектно предложение като подаде писмено искане в УО на ПМДР, като това обстоятелство се отбелязва от потребител на ИСУН 2020 от УО на ПМДР със съответните права.

Единствено Формулярът за кандидатстване и изискуемите на етап кандидатстване документи ще бъдат оценявани, затова е изключително важно тези документи да съдържат цялата необходима информация.

Кандидатът носи цялата отговорност за верността на финансовата информация, представена в т. 5 „Бюджет“ от Формуляра за кандидатстване. При съставянето на т. 5 „Бюджет“ от Формуляра за кандидатстване следва да се има предвид, че той ще бъде разходван като се спазват правилата на приложимото национално законодателство, и по-конкретно - Закона за обществените поръчки и подзаконовите нормативни актове по неговото прилагане.

**24. Списък на документите, които се подават на етап кандидатстване:**

Кандидатът по настоящата процедура чрез директно предоставяне представя изцяло по електронен път чрез ИСУН 2020, с помощта на КЕП следните документи:

1. Декларация № 1, че кандидатът е запознат с условията за кандидатстване – попълнена по образец, подписана с КЕП и прикачена в ИСУН 2020;

2. Декларация № 2 за съгласие данните на кандидата да бъдат предоставени на НСИ по служебен път – попълнена по образец, подписана с КЕП и прикачена в ИСУН 2020.

3. Всички документи свързани с избор на изпълнител по ЗОП, за всички дейности за услуги и/или стоки, за които вече има избран изпълнител (предвид факта, че периодът на изпълнение на проекта е от 1 януари 2017 г. до 30 ноември 2023 г.)**.**

4. Разходооправдателни документи (фактури, договори, платежни нареждания, касови бонове, квитанции, сметки за изплатени суми, билети, заповеди за командировка и др.) свързани с вече извършените плащания по проекта, придружени с подробна разбивка на всички разходи, свързани с изпълнението на дейностите от проектното предложение, включително копия на разходооправдателни документи за извършени плащания от избрания/ите изпълнител/и от кандидата за дейностите за услуги и/или стоки към външните за избрания/ите изпълнител/и лица.

Документите следва да осигурят възможност за проверка на разходите, извършени и платени от избрания/ите изпълнител/и, в съответствие с член 125, параграф 4 от Регламент (ЕС) № 1303/2013 на Европейския парламент и на Съвета от 17 декември 2013 година за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета.

5. Заповед за екипа, определен за управлението и изпълнението на проекта.

По настоящата процедура е възприет подход на подписване на документите с квалифициран електронен подпис (КЕП) на локалния компютър чрез attached signature – файл и подпис в един документ.

При подаване на проектното предложение посочените декларации следва да бъдат с дата след обявяване на процедурата и предхождаща или съответстваща на датата на подаване на проектното предложение.

В случай че при проверката на документите бъде установена липса на документи и/или друга нередовност, Оценителната комисия ще изпраща до кандидатите уведомление за установените нередовности. Кандидатите следва да представят липсващите документи/отстранят нередовностите в срок от една седмица от датата на получаване на уведомлението, като денят на получаването му не се брои. Уведомленията за установени нередовности ще се изпращат през ИСУН 2020 чрез електронния профил на кандидата, като кандидатът ще бъде известяван за посоченото електронно чрез електронния адрес, асоцииран към неговия профил. Срокът за представяне на допълнителни документи/информация е 10 дни. Кандидатът представя липсващите документи по електронен път чрез ИСУН 2020. Допълнителна информация може да бъде предоставена само по искане на Оценителната комисия като информацията не следва да съдържа елементи, водещи до подобряване на първоначалното проектно предложение. При непредставяне на изисканата допълнителна информация или разяснения в срок, проектното предложение може да бъде отхвърлено само и единствено на това основание. Всяка информация, предоставена извън официално изисканата от Оценителната комисия, няма да бъде вземана под внимание.

Неотстраняването на нередовностите в срок може да доведе до прекратяване на производството по отношение на кандидата или до редуциране на разходи в бюджета на проекта.

Оценителната комисия може по всяко време да проверява декларираните от кандидатите данни, както и да изисква разяснения относно документите, представени съгласно т. 24 от Условията за кандидатстване.

**Отстраняването на нередовностите в никакъв случай и при никакви обстоятелства не трябва да води до подобряване на качеството на проектните предложения.**

Всяка информация, предоставена извън официално изисканата от Оценителната комисия, няма да бъде вземана под внимание. По изключение кандидатът може да предостави информация с уведомителен характер (напр. промяна в адреса за кореспонденция, правно организационната форма, лицето, представляващо дружеството и други подобни обстоятелства), която не води до подобряване на първоначалното проектно предложение и се предоставя писмено до Управляващия орган.

Техническият процес, свързан с представянето на допълнителна информация/документи, е описан в Ръководството за потребителя за модул “Е-кандидатстване” в ИСУН 2020.

**При деклариране на неверни данни от страна на кандидатите, ще бъдат уведомявани органите на прокуратурата.**

**25. Краен срок за подаване на проектните предложения:**

Настоящата процедура чрез директно предоставяне на конкретен бенефициер по мярка 3.2 „Събиране на данни по Национална програма за събиране и управление на данни от сектор Рибарство 2017-2019 г.” е без краен срок за подаване на проектни предложения.

По настоящата процедура конкретният бенефициер може да подаде повече от едно проектно предложение, при съобразяване с изискванията съгласно настоящите Условия за кандидатстване.

По настоящата процедура чрез директно предоставяне на безвъзмездна финансова помощ конкретният бенефициер може да поиска разяснения по документите. Разясненията се утвърждават от Ръководителя на Управляващия орган, като се дават по отношение на Условията за кандидатстване, но не съдържат становище относно качеството на проектното предложение.

Допълнителни въпроси могат да се задават само по електронната поща, посочена по-долу, като ясно се посочва наименованието на процедурата за подбор на проекти:

Адрес на електронна поща: [*pmdr@mzh.government.bg*](mailto:pmdr@mzh.government.bg)*.*

Разясненията се съобщават по реда на чл. 26, ал. 6 от Закона за управление на средствата от ЕСИФ, като се изпращат на конкретния бенефициер и се публикуват на интернет страницата на Управляващия орган, на Единния информационен портал за Европейските структурни и инвестиционни фондове – [*www.eufunds.bg*](http://www.eufunds.bg), както и в Информационната система за управление и наблюдение (ИСУН 2020) в 10-дневен срок от получаване на искането.

**26. Адрес за подаване на проектните предложения/концепциите за проектни предложения:**

Проектните предложения по настоящата процедура се подават по изцяло електронен път чрез ИСУН 2020 на следния интернет адрес: [*https://eumis2020.government.bg*](https://eumis2020.government.bg)*.*

**27. Допълнителна информация:**

При наличие на положителен резултат от оценяването, в едноседмичен срок от приключване на оценяването Ръководителят на управляващия орган (РУО) взема решение за предоставянето на безвъзмездна финансова помощ за одобреното проектно предложение. Решението на РУО се обективира в административен договор за предоставяне на безвъзмездна финансова помощ на конкретния бенефициер.

Ръководителят на УО прекратява процедура чрез директно предоставяне на БФП:

- когато проектното предложение се оттегли;

- при спиране на финансирането по програмата или по част от нея.

Извън горните случаи, решение за прекратяване на процедурата чрез директно предоставяне може да се вземе и в случай, че конкретният бенефициер не отстрани в срок нередовност, непълнота и/или несъответствие с изискванията.

Съгласно чл. 46, ал. 3 от ЗУСЕСИФ, ръководителят на управляващия орган може да прекрати приемането на проектни предложения и в случай че общата стойност на одобрените проекти надхвърля финансовия ресурс по процедурата.

При наличие на положителен резултат от оценяването, в писменото уведомление към конкретния бенефициер Управляващият орган го информира за необходимостта от представяне на следните документи:

1. Заявление за профил за достъп на ръководител на бенефициера до ИСУН 2020 (Приложение № 6 към Условията за изпълнение) и/или Заявление за профил за достъп на оправомощени от бенефициера лица до ИСУН 2020 (Приложение № 7 към Условията за изпълнение) – подписано от законния представител на кандидата.

2. Декларация за нередности (Приложение № 8 към Условията за изпълнение).

Уведомяването на конкретния бенефициер за сключване на административния договор за директно предоставяне на безвъзмездна финансова помощ се извършва писмено.

**28. Приложения към Условията за кандидатстване:**

Приложение № 1 - Указания за попълване на електронен Формуляр за кандидатстване;

Приложение № 2 - Указания за условията и реда за подаване на проектни предложения и тяхната оценка по електронен път чрез Информационната система за управление и наблюдение (ИСУН 2020), утвърдени от заместник министър-председателя по европейските фондове и икономическата политика;

Приложение № 3 - Критерии и методология за оценка на проектните предложения.

1. Ръководството може да бъде намерено на следния интернет адрес: [*https://eumis2020.government.bg/docs/guide.pdf*](https://eumis2020.government.bg/docs/guide.pdf) [↑](#footnote-ref-1)